JZU DOM ZDRAVLJA
GRADAČAC
Broj:  02-5051 -2 /25
Dana, 15.10.2025.

Na osnovu člana 7. Pravilnika o postupku prijema u radni odnos u JZU Dom zdravlja Gradačac broj.: 2604/19 od 05.06.2019. godine (izmjene i dopune br: 907/21 od 15.02.2021.), Odluke o pokretanju postupka prijema u radni odnos na određeno vrijeme broj 02-5051-1/25 od 07.10.2025.godine, te člana 46. Statuta JZU Dom zdravlja Gradačac, v.d. direktor Ustanove raspisuje

J A V N I   O  G  L  A  S
                         za prijem radnika u radni odnos na određeno vrijeme, sa nepunim radnim vremenom

Prijem radnika se vrši na sljedeća radna mjesta:
1.- specijalista epidemiologije- 1 izvršilac na određeno vrijeme do 7 mjeseci, sa nepunim radnim vremenom
2.- specijalista mikrobiologije – 1 izvršilac na određeno vrijeme do 2 godine, sa nepunim radnim vremenom

Prijem u radni odnos se vrši bez obavljanja probnog rada.  

Uz svojeručno potpisan Prijavni obrazac na Javni oglas koja treba sadržavati kraću biografiju kandidata, adresu i kontakt telefon, po mogućnosti i e-mail adresu, kandidati su dužni dostaviti i sljedeću dokumentaciju kojom dokazuju ispunjenost sljedećih uslova:

Kandidati trebaju ispunjavati sljedeće opšte uslove:
1.  Da je državljanin BiH, - uvjerenje o državljanstvu, ne starije od 6 mjeseci
2.  Da je stariji od 18 godina- izvod iz matične knjige rođenih
3.  Da je zdravstveno sposoban za obavljanje poslova za koje se prijavljuje- ljekarsko uvjerenje naknadno dostavlja izabrani kandidat

Kandidati trebaju ispunjavati sljedeće posebne uslove:
 1.- specijalista epidemiologije
- VSS VII stepen ili VSS 360 ECTS, završen medicinski fakultet- dokaz diploma
-položen specijalistički ispit iz epidemiologije- dokaz uvjerenje 
-Licenca za samostalni rad izdata od nadležne Ljekarske komore- dokaz licenca


2.- specijalista mikrobiologije
- VSS VII stepen ili VSS 360 ECTS, završen medicinski fakultet- dokaz diploma
-položen specijalistički ispit iz mikrobiologije- dokaz uvjerenje 
-Licenca za samostalni rad izdata od nadležne Ljekarske komore- dokaz licenca


Ispunjenost opštih i posebnih uslova Javnog oglasa računa se danom predaje prijave na Javni oglas.

Kratak opis poslova:
1.- specijalista epidemiologije
· organizuje, koordinira i kontroliše prikupljanje i obradu podataka o pojavi i kretanju oboljenja ili smrti za odredjenu teritoriju, za zarazne bolesti i masovne ostale bolesti (prijave, registri i drugo),
· vrši analizu dobivenih informacija za pojedine bolesti i prati epidemiološku situaciju (ocjena, prognoza) na odredjenom području,
· koordinira rad, vertikalno i horizontalno, vodi evidencije i dokumentacije za oboljenja i stanja po službama do preduzimanja mjera evakuacije, planiranja i programiranja za odredjeno područje,
· organizuje i sprovodi opšte i posebne mjere prevencije zdravstvenih bolesti (mjere sanitacije životne sredine, imunizacije sero i hemoprofilaksu, zdravstveni nadzor preventivu DDD i drugo),
· organizuje i sprovodi mjere po prijevi oboljenja ili smrti zaraznih bolesti, prijave lica sa sumnjom da su oboljela od karantinskih kbolesti, prijave lica kliconoša i prijavi lica sa ozljedom od  životinje sa bjesnilom, ili sumnjive na bjesnilo,..

2.- specijalista mikrobiologije
· vrši analizu i identifikaciju mikroorganizama i gljivica,
· očitava antibiogram na zasijanim uzorcima,
· učestvuje u sistematskim i ljekarskim pregledima po posebno zaključenim ugovorima (po potrebi Ustanove),
· vrši nadzor nad radom medicinskih tehničara,
· daje upute u cilju poboljšanja rada službe,
· vodi medicinsku dokumentaciju, 


Kandidati koji ostvaruju pravo na prioritet pri zapošljavanju u u skladu sa Zakonom o dopunskim pravima branilaca i članova njihovih porodica („Službene novine TK“ br: 10/20, 14/22 i 9/23, 5/24 i 13/24), isti mogu ostvariti samo ako uz prijavu dostave i dokaz da se nalaze na evidenciji Službe za zapošljavanje kao nezaposlene osobe (ne starije od mjesec dana od dana objavljivanja Javnog oglasa), potvrdu nadležnog organa o priznavanju statusa branioca, odnosno člana porodice branioca, te izjavu da im radni odnos, zasnovan po osnovu ranije ostvarenog prioriteta pri zapošljavanju, nije prestao njihovom krivicom ili da po prestanku radnog odnosa nisu ostvarili pravo na otpremninu, odnosno da nisu koristici prava na porodičnu penziju.
Kandidati koji po nekom drugom posebnom zakonu imaju prioritet u zapošljavanju, uz Prijavni obrazac trebaju dostaviti i odgovarajuću dokumentaciju kojom to dokazuju, te se pozvati na poseban zakon po kojem imaju prednost.

Neuredne, nepotpune i neblagovremene prijave neće se razmatrati. 

Neuredne, nepotpune i neblagovremene prijave na Javni oglas, komisija će odbaciti zaključkom i o tome pismeno obavjestiti kandidate čije su prijave odbačene.

Podnosilac neuredne, nepotpune i neblagovremene prijave nije učesnik Javnog oglasa i nema procesnu legitimaciju za pobijanje odluke o izboru kandidata ili čitavog postupka za zasnivanje radnog odnosa, pred Upravnim odborom Ustanove, odnosno pred nadležnim sudom.

Napomena:-Svi dokumenti koji se dostavljaju uz Prijavni obrazac na Javni oglas, prilažu se u originalu ili  ovjerenoj kopiji (ovjera ne starija od 6 mjeseci). JZU Dom zdravlja Gradačac nema obavezu vraćati dokumentaciju koja se prilaže uz prijavu.

Kandidat koji bude izabran, u obavezi je da najkasnije u roku od 8 dana od dana konačnosti Odluke o izboru kandidata za prijem u radni odnos, dostavi ljekarsko uvjerenje za rad kao dokaz da njegovo zdravstveno stanje odgovara uslovima radnog mjesta za koje je izabran.  

Uredno popunjen i svojeručno potpisan Prijavni obrazac, sa dokazima o ispunjavanju uslova dostaviti  u zatvorenoj koverti, na kojoj je jasno naznačeno ime i prezime, adresa i kontakt telefon, putem pošte ili lično na protokol Ustanove, UZ OBAVEZNU NAZNAKU NA KOVERTI ZA KOJE RADNO MJESTO KANDIDAT APLICIRA,  na adresu:

 - JZU DOM ZDRAVLJA GRADAČAC, Josipa Šibera 11, 76250 Gradačac
Sa naznakom - Prijava na oglas za prijem u radni odnos, za radno mjesto-________________________

Prijave se dostavlju u roku od 8 dana od dana objavljivanja oglasa u dnevnom  listu, odnosno na   web stranici JZU Dom zdravlja Gradačac (www.dzgradacac.com), te na stranici JU Službe za zapošljavanje TK-Biro Gradačac.

Prilog: Prijavni obrazac ( isti je obavezan i  može se preuzeti na web stranici ustanove)


                                                                                                                                                  V.d.direktor

                                                                                                                             Mulahalilović dr.Aron, psihijatar



